CELEX: 62013CN0387
Language: fi
Date: 2013-07-08 00:00:00
Title: Asia C-387/13: Ennakkoratkaisupyyntö, jonka College van Beroep voor het bedrijfsleven (Alankomaat) on esittänyt 8.7.2013 — VAEX Varkens- en Veehandel BV v. Productschap Vee en Vlees

21.9.2013   
            
            
               FI
            
            
               Euroopan unionin virallinen lehti
            
            
               C 274/9
            
         Ennakkoratkaisupyyntö, jonka College van Beroep voor het bedrijfsleven (Alankomaat) on esittänyt 8.7.2013 — VAEX Varkens- en Veehandel BV v. Productschap Vee en Vlees
   (Asia C-387/13)
   2013/C 274/16
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   College van Beroep voor het bedrijfsleven
   
      Pääasian asianosaiset
   
   
      Valittaja: VAEX Varkens- en Veehandel BV
   
      Vastapuoli: Productschap Vee en Vlees
   
      Ennakkoratkaisukysymykset
   
   
               1)
            
            
               Ovatko tässä sovellettavat unionin oikeussäännöt [ (1)
                   (2)
                   (3)
                   (4)] esteenä nyt käsiteltävän kaltaisessa tapauksessa [vientitodistuksen voimassaoloaika]
               
                           a)
                        
                        
                           haetun vientituen maksamiselle?
                        
                     
                           b)
                        
                        
                           todistushakemuksen yhteydessä asetetun vakuuden vapauttamiselle?
                        
                     
         
               2)
            
            
               Jos toiseen tai molempiin edellä esitettyihin kysymyksiin vastataan myöntävästi, ovatko samat oikeussäännöt esteenä jälkikäteen tehtävälle laillistamiselle siten, että todistukseen voidaan vielä tehdä merkintöjä ja sen perusteella voidaan vielä maksaa tuki ja/tai vapauttaa asetettu vakuus?
            
         
               3)
            
            
               Jos myös toiseen kysymykseen vastataan myöntävästi, ovatko kyseiset oikeussäännöt pätemättömiä siltä osin kuin niissä ei säädetä vientituen maksamisesta ja/tai asetetun vakuuden vapauttamisesta nyt käsiteltävän kaltaisessa tapauksessa, jossa todistusta käytettiin päivää liian aikaisin?
            
         
      (1)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annettu neuvoston asetus (EY) N:o 1234/2007 (yhteisiä markkinajärjestelyjä koskeva asetus) (EUVL L 299, s. 1).
   
      (2)  Maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 23.4.2008 annettu komission asetus (EY) N:o 376/2008 (Kodifioitu toisinto) (EUVL L 114, s. 3).
   
      (3)  Naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä 21.4.2008 annettu komission asetus (EY) N:o 382/2008 (uudelleenlaadittu teksti) (EUVL L 115, s. 10).
   
      (4)  Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 7.7.2009 annettu komission asetus (EY) N:o 612/2009 (uudelleenlaadittu toisinto) (EUVL L 186, s. 1.).